চলতি অর্থ বছরে ঝিনাইদহ জেলার মহেশপুর উপজেলায় প্রধানমন্ত্রীর কার্যালয় হতে আদিবাসীদের জন্য ১১লাখ ১০ হাজার টাকা বরাদ্দ দেওয়া হয়েছে।এই টাকা থেকে ৫ লাখ টাকা বরাদ্দ পাওয়ার জন্য মহেশপুরে রেজিষ্ট্রেশন বাতিল হয়ে যাওয়া আদিবাসী কল্যাণ বহুমুখি সমবায় সমিতির সভাপতি ভারত প্রবাসী মঙ্গলচন্দ্র ওরফে মোংলা (৪৮) উপজেলা নির্বাহী কর্মকর্তার নিকট আবেদন করেছেন।এর প্রতিবাদে গতকাল রোববার সকালে আদিবাসীরা উপজেলা পরিষদ চত্তরে বিক্ষোভ মিছিল করেছে। পরে মিছিল শেষে উপজেলা নির্বাহী কর্মকর্তার নিকট একটি স্বারকলীপি প্রদান করেন।